**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Azərbaycan Respublikasına idxal edilən heyvan mənşəli yemlərə, o cümlədən quş və balıqlardan hazırlanan yem əlavələrinə dair**

**BAYTARLIQ-SANİTARİYA TƏLƏBLƏRİ**

Azərbaycan Respublikasına idxala məhsulun ixracata tədarükü haqqında ixracatçı ölkənin dövlət baytarlıq xidmətinin icazəsinə malik müəssisələrdə istehsal edilmiş və onun daimi nəzarətində olan heyvanların yemlənməsi üçün nəzərdə tutulmuş yem və yem əlavələrinə icazə verilir. Yem və yem əlavələri heyvan və quşların təzə xammalından alınmalı, heyvan və quşların yoluxucu xəstəliklərindən azad təsərrüfatlarından və ərazilərdən gətirilməlidir, o cümlədən:

 - ölkə ərazisində BEB-in “Quruda Yaşayan Heyvanların Sağlamlıq Məcəlləsi”nə uyğun olaraq iribuynuzlu heyvanların süngərvari ensefalopatiyası və qoyunların skrepisindən;

 - ölkə ərazisində son 3 il ərzində - donuzların Afrika taunu, atların Afrika taunu, dəvələrin taunu və iribuynuzlu heyvanların taunundan;

 - son 12 ay ərzində inzibati ərazidə - donuzların klassik taunu, dabaq, qoyun və keçilərin çiçəyi və iribuynuzlu heyvanların infeksion plevropnevmoniyasından;

 - son 3 ay ərzində təsərrüfatın ərazisində - qarayara, bruselyoz, leptospiroz, Aueski xəstəliyi, anaerob infeksiyadan.

Yemlərin hazırlanması üçün BEB-in “Quruda Yaşayan Heyvanların Sağlamlıq Məcəlləsi”nə uyğun olaraq, iribuynuzlu heyvanların süngərvari ensefalopatiyası və qoyunların skrepi xəstəliyinə görə qeyri-sağlam ölkələrdən alınmış mal əti, qoyun əti, əlavə məhsullar, ət və ət-sümük unu və ya digər xammaldan istifadə olunmur.

Yemlərin hazırlanması üçün xammal genetik cəhətdən modifikasiya edilmiş mənbələr vasitəsilə yemləndirilməmiş heyvanlardan alınmalıdır.

Yemlərin hazırlanması üçün xammalın mənşəyi yalnız sallaqxanada kəsilmiş heyvandan olmalı və ixracatçı ölkənin dövlət baytarlıq xidməti tərəfindən aparılan kəsimdən öncə baytarlıq-sanitariya ekspertizasına məruz qalmalıdır. Xammal 3 bar (hər bir kvadrat sm-ə 42,824 funt) təzyiqində 20 dəqiqədən az olmayaraq müsbət 133 dərəcə Selsidən (Farenqeytə görə 271,4 dərəcə) aşağı olmayan temperaturda işlənmişdir və ya ixracatçı ölkənin dövlət xidməti tərəfindən təsdiq edilmiş və müəyyən edilmiş mikrobioloji standartla əlaqədar müvafiq zəmanətlər verən alternativ termiki işlənmə sisteminə uyğun olaraq işlənmişdir.

Yem və yem əlavələrinin tərkibində salmonella, botulin toksini, enteropatogenli və anaerob mikroflorası olmamalıdır. Ümumi bakterioloji toxum bağlantısı haqqında baytarlıq sertifikatında müvafiq yazı ilə qeyd olunan, laboratoriya müayinələri haqda məlumatlarla təsdiq olunan 1 qr-da 500 min k.-dan artıq olmamalıdır.

Tara və qablaşdırma materialı birdəfəlik istifadə üçün olmalı və gigiyenik tələblərə cavab verməlidir.

 Nəqliyyat vasitələri ixracatçı ölkədə qəbul edilmiş qaydalara uyğun işlənilir və hazırlanır.

Hazırkı tələblərdə göstərilmiş şərtlərin yerinə yetirilməsi tam təsdiq olunmalıdır:

1. Yuxarıda göstərilən infeksion xəstəliklərə dair inzibati ərazinin (ölkənin, rayonun və s.) sağlamlığını göstərən ixracatçı ölkənin dövlət baytar həkimi tərəfindən imzalanmış Baytarlıq Sertifikatı ilə;
2. Ağır metalların, mikotoksinlərin, pestisidlərin və həmçinin ümumi betaaktivliyin təqdim olunan vahidlərdən yuxarı olmamasını təsdiq edən ixracatçı ölkənin səlahiyyətli nəzarət orqanı (müfəttişlik, laboratoriya və s.) tərəfindən verilən keyfiyyət sertifikatı ilə.

Sertifikatlar ixracatçı ölkənin dilində və ingilis dilində tərtib olunmalıdır.

Mal partiyasının idxalı məhsulun nümunələrinin Azərbaycan Respublikasının Qida Təhlükəsizliyi Agentliyi tərəfindən müayinələr aparıldıqdan və qeydiyyat vəsiqəsi alındıqdan sonra həyata keçirilir. Yemlərin və yem əlavələrinin Azərbaycan Respublikasına göndərilməsi üçün yüklənilməsi yalnız idxalçı tərəfindən Azərbaycan Respublikasının Qida Təhlükəsizliyi Agentliyindən icazənin alınmasından sonra mümkündür.

Azərbaycan Respublikasının Qida Təhlükəsizliyi Agentliyi özünün baytar mütəxəssislərinin qüvvəsi ilə müəssisələrin və oradan Azərbaycan Respublikasına idxalın mümkünlüyünün attestasiya edilməsi hüququnu özündə saxlayır.